
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1744 

31 Αυγούστου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση καταβολής ειδικής εκλογικής αποζημίωσης 
στους υπαλλήλους της Γραμματείας του Ανω- 
τάτου Ειδικού Δικαστηρίου, λόγω έκτακτης απα¬ 
σχόλησής τους κατά την περίοδο εκδίκασης των 
ενστάσεων κατά του κύρους των βουλευτικών 
εκλογών της 16ης Σεπτεμβρίου 2007. 1 

Έγκριση καταβολής ειδικής εκλογικής αποζημίωσης 
σε υπαλλήλους της Γ ενικής Γ ραμματείας Επικοι¬ 
νωνίας και της Γ ενικής Γ ραμματείας Ενημέρωσης, 
για τη διενέργεια των βουλευτικών εκλογών της 
16ης Σεπτεμβρίου 2007. 2 

Συγκρότηση ειδικών εκλογικών συνεργείων δικαστι¬ 
κών υπαλλήλων για την αντιμετώπιση έκτακτων 
αναγκών, κατά την προπαρασκευή και διενέργεια 
των βουλευτικών εκλογών της 16ης Σεπτεμβρίου 
2007. 3 

Συγκρότηση ειδικών εκλογικών συνεργείων Υπουρ¬ 
γείου Δικαιοσύνης, για την αντιμετώπιση των 
εκτάκτων αναγκών, κατά την προπαρασκευή, 
διενέργεια κλπ. των βουλευτικών εκλογών της 
16ης Σεπτεμβρίου 2007 και καθορισμός της ει¬ 
δικής αποζημίωσης που θα καταβληθεί σ’ αυ¬ 
τούς. 4 

Καθορισμός της ειδικής αποζημίωσης και των οδοι¬ 
πορικών εξόδων των διοριζομένων αντιπροσώ¬ 
πων της δικαστικής αρχής κ.λπ. για τη διενέργεια 
των βουλευτικών εκλογών της 16ης Σεπτεμβρίου 
2007. 5 

Οριοθέτηση περιοχών για την αποκατάσταση των 
ζημιών σε κτίρια από τις πυρκαγιές του Αυγού¬ 
στου 2007 σε περιοχές των Νομών Ηλείας, Μεσ¬ 
σηνίας, Λακωνίας, Αρκαδίας, Κορινθίας, Εύβοιας, 
Αττικής, και Αιτωλοακαρνανίας. 6 


Α ΠΟΦΑΣΕΙ Σ 

Αριθμ. 49202 (1) 

Έγκριση καταβολής ειδικής εκλογικής αποζημίωσης 
στους υπαλλήλους της Γ ραμματείας του Ανώτατου 
Ειδικού Δικαστηρίου, λόγω έκτακτης απασχόλησής 
τους κατά την περίοδο εκδίκασης των ενστάσεων 
κατά του κύρους των βουλευτικών εκλογών της 16ης 
Σεπτεμβρίου 2007. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 131 του π.δ. 96/2007, «Κω¬ 
δικοποίηση σ’ ενιαίο κείμενο των διατάξεων της νομοθε¬ 
σίας για την εκλογή βουλευτών» (ΦΕΚ 116/Α75.6.2007). 

2. Των άρθρων 3 περ. γ’ και 22 παρ. 3 του ν. 2362/1995 
«Περί Δημοσίου Λογιστικού, Ελέγχου των δαπανών του 
Κράτους και άλλες διατάξεις» (ΦΕΚ 247/Α727.11.1995). 

3. Την ανάγκη καταβολής ειδικής εκλογικής αποζημί¬ 
ωσης στους επτά (7) υπαλλήλους της Γ ραμματείας του 
Ανώτατου Ειδικού Δικαστηρίου, οι οποίοι χρησιμοποιού¬ 
νται για την αντιμετώπιση των αυξημένων αναγκών του 
Δικαστηρίου αυτού, κατά την περίοδο εκδίκασης των 
ενστάσεων κατά του κύρους των βουλευτικών εκλογών 
της 16ης Σεπτεμβρίου 2007. 

4. Το γεγονός ότι από την απόφαση αυτή προκαλείται 
δαπάνη σε βάρος του κρατικού προϋπολογισμού, το 
ύψος της οποίας ανέρχεται στο ποσό των τεσσάρων 
χιλιάδων διακοσίων ευρώ (4.200,00 €). 

5. Την υπ’ αριθμ. 37930/ΔΙΟΕ 1264/14.10.2005 (ΦΕΚ 
1432Β') κοινή απόφαση του Πρωθυπουργού και Υπουρ¬ 
γού Οικονομίας και Οικονομικών «Καθορισμός αρμοδι¬ 
οτήτων των Υφυπουργών Οικονομίας και Οικονομικών, 
αποφασίζουμε: 

1. Εγκρίνουμε την καταβολή εφάπαξ ειδικής εκλογικής 
αποζημίωσης ποσού εξακοσίων ευρώ (600,00 €) σε κα¬ 
θένα από τους επτά (7) υπαλλήλους της Γ ραμματείας 

του Ανωτάτου Ειδικού Δικαστηρίου, οι οποίοι απασχο¬ 
λούνται για την αντιμετώπιση των αυξημένων αναγκών 
του Δικαστηρίου αυτού, κατά την περίοδο εκδίκασης 
των ενστάσεων κατά του κύρους των βουλευτικών εκλο¬ 
γών της 16ης Σεπτεμβρίου 2007. 

2. Η απαιτούμενη δαπάνη για την καταβολή της εφά¬ 
παξ ειδικής εκλογικής αποζημίωσης στους παραπάνω 
υπαλλήλους που ανέρχεται συνολικά στο ποσό των τεσ¬ 
σάρων χιλιάδων διακοσίων ευρώ (4.200,00 €) θα βαρύνει 
την πίστωση του Ειδικού Φορέα 07-130 «ΕΚΛΟΓΕΣ» και 
Κ.Α.Ε. 5262 του προϋπολογισμού εξόδων του Υπουργείου 
Εσωτερικών, Δημόσιας Διοίκησης και Αποκέντρωσης, 
οικονομικού έτους 2007. 

3. Η εκλογική αυτή αποζημίωση θεωρείται ως έξοδο 
κίνησης (άρθρο 131, παρ. 6 π.δ. 96/2007). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Αυγούστου 2007 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΣΠΥΡΙΔΩΝ I. ΦΛΟΓΑΪΤΗΣ Π. ΔΟΥΚΑΣ 

-♦- 

Αριθμ. 49199 (2) 

Έγκριση καταβολής ειδικής εκλογικής αποζημίωσης σε 
υπαλλήλους της Γενικής Γραμματείας Επικοινωνίας 
και της Γ ενικής Γ ραμματείας Ενημέρωσης, για τη 
διενέργεια των βουλευτικών εκλογών της 16ης Σε¬ 
πτεμβρίου 2007. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 131 του π.δ. 96/2007 «Κωδι¬ 
κοποίηση σε ενιαίο κείμενο για την εκλογή βουλευτών» 
(ΦΕΚ 116/ Α75.6.2007). 

2. Των άρθρων 3 περ. γ' και 22 παρ.3 του ν. 2362/1995 
«Περί Δημοσίου Λογιστικού, Ελέγχου των δαπανών του 
Κράτους και άλλες διατάξεις» (ΦΕΚ 247/Α727.11.1995). 

3. Το γεγονός ότι για την προπαρασκευή και διενέρ¬ 
γεια των παραπάνω εκλογών προσφέρουν έκτακτη υπη¬ 
ρεσία, πέραν του κανονικού ωραρίου εργασίας καθώς 
και σε μη εργάσιμες ημέρες οι υπάλληλοι της Γ ενικής 
Γ ραμματείας Επικοινωνίας και της Γ ενικής Γ ραμματείας 
Ενημέρωσης. 

4. Το γεγονός ότι από την απόφαση αυτή προκαλείται 
δαπάνη, σε βάρος του κρατικού προϋπολογισμού του 
Ειδικού Φορέα 07-130 “ΕΚΛΟΓΕΣ” και ΚΑΕ 5262, το ύψος 
της οποίας ανέρχεται στο ποσό των εξήντα χιλιάδων 
εξήντα ευρώ (60.060,00 €). 

5. Την υπ’ αριθμ. 37930/ΔΙΟΕ 1264/14.10.2005 (ΦΕΚ 
1432Β') κοινή απόφαση του Πρωθυπουργού και Υπουρ¬ 
γού Οικονομίας και Οικονομικών «Καθορισμός αρμοδι¬ 
οτήτων των Υφυπουργών Οικονομίας και Οικονομικών», 
αποφασίζουμε: 

1. Εγκρίνουμε την καταβολή εφάπαξ ειδικής εκλογι¬ 
κής αποζημίωσης σε εκατόν τριάντα (130) υπαλλήλους 
της Γενικής Γραμματείας Επικοινωνίας και της Γενι¬ 
κής Γραμματείας Ενημέρωσης, για τη διενέργεια των 


βουλευτικών εκλογών της 16ης Σεπτεμβρίου 2007, που 
προσφέρουν εργασία πέρα από το κανονικό ωράριο 
εργασίας των εργασίμων ημερών, καθώς και κατά τις 
εξαιρέσιμες ημέρες (Σάββατα- Κυριακές και αργίες). 

2. Καθορίζουμε την ειδική εκλογική αποζημίωση για 
τον καθένα που θα συμπεριληφθεί στο συνεργείο της 
προηγούμενης παραγράφου το ποσό των τετρακοσίων 
εξήντα δύο ευρώ (462,00 €) συνολικά, για όλο το χρονικό 
διάστημα παροχής της έκτακτης εκλογικής εργασίας. 

3. Η απαιτούμενη δαπάνη για την καταβολή της ανω¬ 
τέρω ειδικής εκλογικής αποζημίωσης στο προσωπικό 
της παραγράφου 1 της παρούσας απόφασης, θα βαρύνει 
την πίστωση του Ειδικού Φορέα 07-130 “ΕΚΛΟΓΕΣ” και 
Κ.Α.Ε. 5262 του προϋπολογισμού εξόδων του Υπουργείου 
Εσωτερικών, Δημόσιας Διοίκησης και Αποκέντρωσης, 
οικονομικού έτους 2007. 

4. Η εκλογική αυτή αποζημίωση θεωρείται ως έξοδα 
κίνησης (άρθρο 131, παρ. 6, π.δ. 96/2007). 

Η απόφαση αυτή να δημοσιευθεί στην Εφημερίδα της 
Κυβερνήσεωςς. 

Αθήνα, 30 Αυγούστου 2007 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΣΠΥΡΙΔΩΝ I. ΦΛΟΓΑΪΤΗΣ Π. ΔΟΥΚΑΣ 

-♦- 

Αριθμ. 49198 (3) 

Συγκρότηση ειδικών εκλογικών συνεργείων δικαστικών 
υπαλλήλων για την αντιμετώπιση έκτακτων αναγκών, 
κατά την προπαρασκευή και διενέργεια των βουλευ¬ 
τικών εκλογών της 16ης Σεπτεμβρίου 2007. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 131 του π.δ. 96/2007 «Κωδι¬ 
κοποίηση σ’ ενιαίο κείμενο των διατάξεων της νομοθε¬ 
σίας για την εκλογή βουλευτών» (ΦΕΚ 116/ Α75.6.2007). 

2. Των άρθρων 3 παρ. γ' και 22 παρ. 3 του ν. 2362/1995 
«Περί Δημοσίου Λογιστικού, Ελέγχου των δαπανών του 
Κράτους και άλλες διατάξεις» (ΦΕΚ 247/ Α'/27.11.1995). 

3. Την υπάρχουσα κατεπείγουσα ανάγκη συγκρότησης 
συνεργείων έκτακτης εκλογικής εργασίας, από υπαλ¬ 
λήλους της Γ ραμματείας του Αρείου Πάγου, της Εισαγ¬ 
γελίας του Αρείου Πάγου, των Εφετείων του Κράτους, 
των Πρωτοδικείων του Κράτους, των Εισαγγελιών Πρω¬ 
τοδικών, των Ειρηνοδικείων και των Πταισματοδικείων, 
για την αντιμετώπιση των αυξημένων εργασιών προπα- 
ρασκευής, διενέργειας κλπ. των βουλευτικών εκλογών 
της 16ης Σεπτεμβρίου 2007. 

4. Το γεγονός ότι οι εργασίες αυτές, λόγω της φύσης 
και του όγκου τους δεν είναι δυνατόν ν’ αντιμετωπι- 
σθούν από τους παραπάνω υπαλλήλους μέσα στο κα¬ 
νονικό ωράριο εργασίας τους και παρίσταται ανάγκη 
απασχόλησής τους πέραν από το ωράριο αυτό και κατά 
τις εξαιρέσιμες ημέρες και τις νυκτερινές ώρες. 

5. Το γεγονός ότι από την απόφαση αυτή προκαλείται 
δαπάνη σε βάρος του κρατικού προϋπολογισμού το 
ύψος της οποίας ανέρχεται, περίπου, στο ποσό των 

δέκα τριών εκατομμυρίων σαράντα χιλιάδων ευρώ 
(13.040.000,00 €). 

6. Την υπ’ αριθμ. 37930/ΔΙΟΕ 1264/14.10.2005 (ΦΕΚ1432 Β') 
κοινή απόφαση του Πρωθυπουργού και Υπουργού Οικονο¬ 
μίας και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών», αποφασίζουμε: 

1. Συγκροτούμε μέσα στο χρονικό διάστημα από 
18.8.2007 έως 26.9.2007 συνεργεία προσφοράς έκτακτης 
εκλογικής εργασίας, για την προπαρασκευή, διενέργεια 
κ.λπ. των βουλευτικών εκλογών της 16ης Σεπτεμβρίου 
2007, πέραν από το κανονικό ωράριο εργασίας και κατά 
τις εξαιρέσιμες ημέρες (Σάββατο, Κυριακές, αργίες, κα¬ 
θώς και κατά τις νυκτερινές ώρες), ανάλογα με τις πα- 
ρουσιαζόμενες ανάγκες και την πορεία των εκλογικών 
εργασιών, με καταβολή ειδικής εκλογικής αποζημίωσης, 
στα οποία θα συμμετέχουν: 

α) Όλοι οι δικαστικοί υπάλληλοι, γραμματείς, δακτυλο- 
γράφοι και επιμελητές Δικαστηρίων, της Γραμματείας 
και Εισαγγελίας του Αρείου Πάγου, των Εφετείων και 
Εισαγγελιών Εφετών, των Πρωτοδικείων και Εισαγγελι¬ 
ών Πρωτοδικών, των επιμελητών Ανηλίκων των Δικαστη¬ 
ρίων Ανηλίκων της χώρας, των επιμελητών Κοινωνικής 
Αρωγής της χώρας, των Ειρηνοδικείων, Πταισματοδι¬ 
κείων του Κράτους, οι μόνιμοι υπάλληλοι των Εμμίσθων 
Υποθηκοφυλακείων και των Κτηματολογικών γραφείων 
και οι μόνιμοι υπάλληλοι του ΤΑΧΔΙΚ που υπηρετούν 
στις δικαστικές υπηρεσίες της χώρας και στην Κεντρική 
Υπηρεσία του ΤΑΧΔΙΚ. 

β) Οι δικαστικοί υπάλληλοι (γραμματείς, δακτυλογρά- 
φοι, επιμελητές δικαστηρίων), της γραμματείας του ΣτΕ, 
της Γ ενικής Επιτροπείας, των Διοικητικών Εφετείων και 
των Πρωτοδικείων του κράτους. 

γ) Οι μόνιμες ή με σύμβαση εργασίας ιδιωτικού δικαί¬ 
ου αορίστου χρόνου καθαρίστριες που υπηρετούν στα 
παραπάνω δικαστήρια. 

Η κατανομή των πιο πάνω δικαστικών υπαλλήλων στα 
εκλογικά συνεργεία, γίνεται ως εξής: 

Στον Άρειο Πάγο μετέχουν οι εβδομήντα δύο (72) δι¬ 
καστικοί υπάλληλοι που υπηρετούν σ' αυτόν και μέχρι 
σαράντα (40) δικαστικοί υπάλληλοι άλλων δικαστικών 
υπηρεσιών Αττικής - Πειραιώς. 

Στην Εισαγγελία του Αρείου Πάγου μετέχουν οι τριά¬ 
ντα τέσσερις (34) δικαστικοί υπάλληλοι που υπηρετούν 
σ' αυτήν και μέχρι οκτώ (8) δικαστικοί υπάλληλοι άλλων 
δικαστικών υπηρεσιών Αττικής - Πειραιώς καθώς και 
τέσσερις (4) αστυνομικοί της προσωπικής ασφάλειας 
του Εισαγγελέα του Αρείου Πάγου. 

Στα Εφετεία του Κράτους, μετέχουν οι δικαστικοί 
υπάλληλοι που υπηρετούν σ’ αυτά. 

Στα Πρωτοδικεία του Κράτους μετέχουν οι υπάλληλοι 
που υπηρετούν σ’ αυτά, οι δικαστικοί υπάλληλοι, των 
Ειρηνοδικείων, των Πταισματοδικείων, των Διοικητικών 
Πρωτοδικείων και Εφετείων (όπου υπάρχουν), και των 
υπαλλήλων του ΤΑΧΔΙΚ. 

Στις Εισαγγελίες Πρωτοδικών του Κράτους, μετέχουν, 
οι υπάλληλοι που υπηρετούν σ' αυτές, οι υπάλληλοι 
των Εισαγγελιών Εφετών (όπου υπάρχουν) καθώς και 
οι μόνιμοι υπάλληλοι των'Εμμισθων Υποθηκοφυλακείων 
και των Κτηματολογικών γραφείων. 

Επιπλέον στην Εισαγγελία Πρωτοδικών Αθηνών, με¬ 
τέχουν οι υπάλληλοι του ΣτΕ και της Γ ενικής Επιτρο¬ 
πείας. 


2. Καθορίζουμε την ειδική εφάπαξ εκλογική αποζημίω¬ 
ση για τον καθένα που θα συμπεριληφθεί στα συνεργεία 
της παραπάνω παραγράφου σε χίλια εξακόσια τριάντα 
ευρώ (1.630,00 €) συνολικά, για όλο το ως άνω διάστημα 
παροχής της έκτακτης εκλογικής εργασίας. 

Σε περίπτωση προσφοράς μειωμένου χρόνου εργασί¬ 
ας θα καταβληθεί και ανάλογη με αυτόν αποζημίωση. 

Συγκεκριμένα για κάθε μέρα απουσίας θα περικόπτε¬ 
ται ανάλογο ποσό. 

3. Η παροχή της προσφερόμενης πρόσθετης εκλο¬ 
γικής εργασίας βεβαιώνεται από τους προϊσταμένους 
των οικείων δικαστηρίων. 

4. Η απαιτούμενη δαπάνη για την καταβολή της εν 
λόγω εκλογικής αποζημίωσης στο προσωπικό των εκλο¬ 
γικών συνεργείων της απόφασης αυτής, θα βαρύνει 
την πίστωση του Ειδικού Φορέα 07-130 «ΕΚΛΟΓΕΣ» και 
Κ.Α.Ε. 5262 προϋπολογισμού εξόδων του Υπουργείου 
Εσωτερικών, Δημόσιας Διοίκησης και Αποκέντρωσης, 
οικονομικού έτους 2007. 

Η πληρωμή της αποζημίωσης στο προσωπικό που 
θα μετέχει στα εκλογικά συνεργεία θα πραγματο¬ 
ποιηθεί μετά τη λήξη της παραπάνω χρονικής περι¬ 
όδου (26.9.2007) και η μεταβίβαση της απαιτούμενης 
πίστωσης θα γίνει από τη Διεύθυνση Οικονομικού του 
Υπουργείου Εσωτερικών, Δημόσιας Διοίκησης και Απο¬ 
κέντρωσης, βάσει σχετικών εγγράφων βεβαιώσεων των 
δικαστηρίων. 

Η εκλογική αυτή αποζημίωση θεωρείται ως έξοδα 
κίνησης, σύμφωνα με τη διάταξη της παρ. 6 του άρ¬ 
θρου 131 της νομοθεσίας για την εκλογή βουλευτών 
(π.δ. 96/2007). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Αυγούστου 2007 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΣΠΥΡΙΔΩΝ I. ΦΛΟΓΑΪΤΗΣ Π. ΔΟΥΚΑΣ 

-♦- 

Αριθμ. 49200 (4) 

Συγκρότηση ειδικών εκλογικών συνεργείων Υπουργεί¬ 
ου Δικαιοσύνης, για την αντιμετώπιση των εκτάκτων 
αναγκών, κατά την προπαρασκευή, διενέργεια κ.λπ. 
των βουλευτικών εκλογών της 16ης Σεπτεμβρίου 
2007 και καθορισμός της ειδικής αποζημίωσης που 
θα καταβληθεί σ’ αυτούς. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 131 του π.δ./τος 96/2007 
«Κωδικοποίηση σ’ ενιαίο κείμενο των διατάξεων της 
νομοθεσίας για την εκλογή βουλευτών» (ΦΕΚ 116/ 
Α75.6.2007). 

2. Των άρθρων 3 περ. γ’ και 22 παρ. 3 του ν. 2362/1995 
«Περί Δημοσίου Λογιστικού, Ελέγχου των δαπανών του 
Κράτους και άλλες διατάξεις» (ΦΕΚ 247/Α'/27.11.1995) 

3. Την υπάρχουσα ανάγκη συγκρότησης συνεργείων 
έκτακτης εκλογικής εργασίας, από υπαλλήλους του 

Υπουργείου Δικαιοσύνης, για την αντιμετώπιση των 
αυξημένων εργασιών προπαρασκευής, διενέργειας 
κ.λ.π. των βουλευτικών εκλογών της 16ης Σεπτεμβρίου 
2007. 

4. Το γεγονός ότι οι εργασίες αυτές, λόγω της φύσης 
και του όγκου τους δεν είναι δυνατόν να αντιμετω¬ 
πιστούν από τους παραπάνω υπαλλήλους μέσα στο 
κανονικό ωράριο εργασίας τους και παρίσταται ανάγκη 
απασχόλησής τους πέραν από το ωράριο αυτό και κατά 
τις εξαιρέσιμες ημέρες και τις νυκτερινές ώρες. 

5. Το γεγονός ότι από την απόφαση αυτή προκαλεί- 
ται δαπάνη σε βάρος του κρατικού προϋπολογισμού 
του Ειδικού Φορέα 07-130 «ΕΚΛΟΓΕΣ» και ΚΑΕ 5262 το 
ύψος της οποίας ανέρχεται στο ποσό των εννεακοσίων 
ενενήντα πέντε χιλιάδων εξακοσίων εξήντα πέντε ευρώ 
(995.665,00 €). 

6. Την υπ’ αριθμ. 37930/ΔΙΟΕ 1264/14.10.2005 (ΦΕΚ1432 Β') 
κοινή απόφαση του Πρωθυπουργού και Υπουργού Οικονο¬ 
μίας και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών», αποφασίζουμε: 

1. Συγκροτούμε μέσα στο χρονικό διάστημα από 
18.8.2007 έως 26.9.2007 συνεργεία έκτακτης εκλογικής 
εργασίας, για την προπαρασκευή, διενέργεια κλπ. των 
βουλευτικών εκλογών της 16ης Σεπτεμβρίου 2007, από 
τέσσερις χιλιάδες εξακοσίους τριάντα έναν (4.631) υπαλ¬ 
λήλους, συνολικά με οποιαδήποτε σχέση εργασίας του 
Υπουργείου Δικαιοσύνης δηλαδή: α) τριακόσιοι (300) 
υπάλληλοι της Κ.Υ., β) εβδομήντα ένας (71) υπάλληλοι 
των Ιατροδικαστικών Υπηρεσιών της χώρας και γ) τέσ¬ 
σερις χιλιάδες διακόσιοι εξήντα (4.260) υπάλληλοι των 
καταστημάτων κράτησης της χώρας (εκ των οποίων 
χίλιοι τετρακόσιοι σαράντα δύο (1.442) υπάλληλοι εξω¬ 
τερικής φρούρησης), πέραν από το κανονικό ωράριο 
εργασίας τους και κατά τις εξαιρέσιμες ημέρες (Σάββα¬ 
το, Κυριακές και αργίες), καθώς και κατά τις νυκτερινές 
ώρες, ανάλογα με την πορεία των εκλογικών εργασιών, 
με καταβολή ειδικής ημερήσιας εκλογικής αποζημίω¬ 
σης. 

Ειδικότερα, οι υπάλληλοι που θα συμμετάσχουν στα 
συνεργεία αυτά, θα ορισθούν με απόφαση του Υπουρ¬ 
γού Δικαιοσύνης. 

2. Καθορίζουμε την ειδική εκλογική αποζημίωση για 
τον καθένα που θα συμπεριληφθεί στα συνεργεία της 
παραπάνω παραγράφου σε διακόσια δέκα πέντε ευρώ 
(215,00 €) συνολικά, για όλο το παραπάνω διάστημα 
παροχής της έκτακτης εκλογικής εργασίας. 

Σε περίπτωση προσφοράς μειωμένου χρόνου εργασί¬ 
ας, θα καταβληθεί και ανάλογη με αυτόν αποζημίωση. 

3. Η παροχή της προσφερόμενης πρόσθετης εκλο¬ 
γικής εργασίας, βεβαιώνεται από τους (υπηρεσιακούς) 
προϊσταμένους όπου προσφέρουν την εκλογική εργασία 
τους. 

4. Η απαιτούμενη δαπάνη για την καταβολή της εν 
λόγω εκλογικής αποζημίωσης στο προσωπικό των εκλο¬ 
γικών συνεργείων της απόφασης αυτής, θα βαρύνει 
την πίστωση του Ειδικού Φορέα 07-130 «ΕΚΛΟΓΕΣ» και 
Κ.Α.Ε. 5262 προϋπολογισμού εξόδων του Υπουργείου 
Εσωτερικών, Δημόσιας Διοίκησης και Αποκέντρωσης, 
οικονομικού έτους 2007. 

5. Η πληρωμή της αποζημίωσης στο προσωπικό που θα 
μετέχει στα εκλογικά συνεργεία, θα πραγματοποιηθεί 
μετά τη λήξη της ως άνω χρονικής περιόδου (26.9.2007) 


και η μεταβίβαση της απαιτούμενης πίστωσης θα γίνει 
από τη Διεύθυνση Οικονομικού του Υπουργείου Εσω¬ 
τερικών, Δημόσιας Διοίκησης και Αποκέντρωσης, βάσει 
σχετικού εγγράφου του Υπουργείου Δικαιοσύνης. 

Η εκλογική αυτή αποζημίωση θεωρείται ως έξοδο 
κίνησης, σύμφωνα με τη διάταξη της παρ. 6 του άρ¬ 
θρου 131 της νομοθεσίας για την εκλογή βουλευτών 
(π.δ. 96/2007). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Αυγούστου 2007 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΣΠΥΡΙΔΩΝ I. ΦΛΟΓΑΪΤΗΣ Π. ΔΟΥΚΑΣ 

-♦- 

Αριθμ. 49201 (5) 

Καθορισμός της ειδικής αποζημίωσης και των οδοιπο¬ 
ρικών εξόδων των διοριζομένων αντιπροσώπων της 
δικαστικής αρχής κ.λπ. για τη διενέργεια των βου¬ 
λευτικών εκλογών της 16ης Σεπτεμβρίου 2007. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: α) του άρθρου 131 του π.δ./τος 
96/2007 «Κωδικοποίηση σ’ ενιαίο κείμενο των διατάξε¬ 
ων της νομοθεσίας για την εκλογή βουλευτών» (ΦΕΚ 
116 Α75.6.2007). 

β) Των άρθρων 3 περ. γ' και 22 παρ. 3 του ν. 2362/1995 
« Περί Δημοσίου Λογιστικού, Ελέγχου των δαπανών του 
Κράτους και άλλες διατάξεις» (ΦΕΚ 247Α727.11.1995). 

2. Την υπ’ αριθμ. 2/21858/0022/11.4.2001 κοινή Υπουργική 
απόφαση του Υπουργείου Οικονομίας - Οικονομικών και 
Μεταφορών - Επικοινωνιών. 

3. Το γεγονός ότι από τις διατάξεις της παρούσας 
προκαλείται δαπάνη σε βάρος του κρατικού προϋπο¬ 
λογισμού, το ύψος της οποίας θα ανέλθει στο ποσό 
περίπου των τριάντα πέντε εκατομμυρίων εξακοσίων 
χιλιάδων ευρώ (35.600.000,00 €) περίπου και θα αντι- 
μετωπισθεί από πιστώσεις του ΥΠ.ΕΣ.Δ.Δ.Α. (Φορέας 
07/130 και ΚΑΕ 5262). 

4. Την υπ’ αριθμ. 37930/ΔΙΟΕ 1264/14.10.2005 (ΦΕΚ 
1432Β') κοινή απόφαση του Πρωθυπουργού και του 
Υπουργού Οικονομίας και Οικονομικών «Καθορισμός 
αρμοδιοτήτων των Υφυπουργών Οικονομίας και Οικο¬ 
νομικών», αποφασίζουμε: 

Αρθρο 1 

Στους διοριζόμενους εφόρους των αντιπροσώπων 
της δικαστικής αρχής, αντιπροσώπους της δικαστικής 
αρχής, αναπληρωτές αυτών, γραμματείς των εφορευτι¬ 
κών επιτροπών και διερμηνείς της τουρκικής γλώσσας, 
για τη διενέργεια των βουλευτικών εκλογών της 16ης 
Σεπτεμβρίου 2007, καταβάλλεται αποζημίωση και οδοι¬ 
πορικά έξοδα, σύμφωνα με όσα ορίζονται στα επόμενα 
άρθρα. 

Για τον καθορισμό του χρόνου, για τον οποίο κα¬ 
ταβάλλεται ημερήσια αποζημίωση στους αντιπροσώ- 

πους της δικαστικής αρχής κ.λπ. του άρθρου αυτού, 
λαμβάνεται υπόψη ο αριθμός των ημερών που είναι 
απαραίτητες: 

α) Για τη μετάβαση και επιστροφή τους μέσω της 
συντομότερης οδού και 

β) Για την εκπλήρωση των καθηκόντων τους. 

Αρθρο 2 

Στους αναφερόμενους στο προηγούμενο άρθρο, κα¬ 
ταβάλλεται ημερήσια αποζημίωση, ως εξής: 

α.- Στους εφόρους των αντιπροσώπων της δικαστι¬ 
κής αρχής, ποσό εκατόν πενήντα πέντε ευρώ (155,00 €) 
για κάθε ημέρα και για επτά (7) ημέρες, κατ’ ανώτατο 
όριο. 

β - Στους αντιπροσώπους της δικαστικής αρχής ποσό 
εκατόν τριάντα πέντε ευρώ (135,00 €) για κάθε ημέρα 
και για επτά (7) ημέρες κατ' ανώτατο όριο. 

Οι αντιπρόσωποι της δικαστικής αρχής που θα ασκή¬ 
σουν τα καθήκοντά τους στις εκλογικές περιφέρειες 
Α' και Β' Αθηνών, Νομού Αττικής, Α' και Β' Πειραιά, Α' 
και Β' Θεσσαλονίκης το ανώτατο όριο ημερών για το 
οποίο καταβάλλεται ημερήσια αποζημίωση ορίζεται σε 
οκτώ (8) ημέρες. 

Οι ημέρες αυτές ορίζονται σε εννέα (9) για δικαστι¬ 
κούς αντιπροσώπους, που θα ασκήσουν τα καθήκοντά 
τους στα νησιωτικά συμπλέγματα των νομών Δωδεκα- 
νήσου και Κυκλάδων (εκτός των νησιών Ρόδου και Κω), 
καθώς και των νησιών Ικαρίας του νομού Σάμου, Κυθή¬ 
ρων και Αντικυθήρων του νομού Αττικής, Γαύδου του 
νομού Χανίων, Σαμοθράκης του νομού Έβρου, Θάσου 
του νομού Καβάλας, Ψαρρών και Οινουσών του νομού 
Χίου, Λήμνου και Αγίου Ευστρατίου του νομού Λέσβου, 
Βορείων Σποράδων και των νησιών άγονων γραμμών 
του Ιονίου Πελάγους, για λόγους συγκοινωνιακών δυ- 
σχερειών. Ειδικότερα για τα νησιά Ρόδου και Κω θα 
ισχύσει το ανώτατο όριο των επτά (7) ημερών. 

Γ ια τους αναπληρωτές αντιπροσώπους της δικαστικής 
αρχής θα καταβάλλεται, η ίδια ημερήσια αποζημίωση 
αλλά σε κάθε περίπτωση για μια ημέρα λιγότερη. 

γ.- Στους δημοσίους, δημοτικούς ή κοινοτικούς υπαλ¬ 
λήλους που χρησιμοποιούνται ως διερμηνείς της τουρ¬ 
κικής γλώσσας και στους γραμματείς των εφορευτικών 
επιτροπών, ποσό πενήντα ευρώ (50,00 €) για κάθε ημέρα 
και για δύο (2) ημέρες κατ’ ανώτατο όριο. 

Αρθρο 3 

1. Στους αναφερόμενους στο άρθρο 1 της απόφασης 
αυτής, που ασκούν τα καθήκοντά τους εκτός του νο¬ 
μού όπου υπηρετούν, εκτός από τους γραμματείς των 
εφορευτικών επιτροπών, προκαταβάλλονται τα οδοιπο¬ 
ρικά έξοδα μετάβασης από την έδρα τους στο εκλογικό 
τμήμα στο οποίο καθένας διορίζεται και από εκεί στο 
αρμόδιο ή στο πλησιέστερο πρωτοδικείο για την πα¬ 
ράδοση του σάκου με τα εκλογικά έγγραφα, καθώς και 
τα έξοδα επιστροφής στις έδρες τους, επί πλέον δε και 
ημερήσια αποζημίωση όπως ορίζεται στο άρθρο 2. 

2. Τα οδοιπορικά έξοδα και ο χρόνος για τον οποίο 
καταβάλλεται η ημερήσια αποζημίωση, καθορίζονται 
κατ’ αποκοπή, σύμφωνα με τις διατάξεις του επόμενου 
άρθρου, με απόφαση που εκδίδεται ως εξής: 

α) Γ ια τους εφόρους των αντιπροσώπων της δικαστι¬ 
κής αρχής, από τους Εισαγγελείς Εφετών. 


β) Για τους αντιπροσώπους της δικαστικής αρχής, από 
τους Εισαγγελείς Πρωτοδικών. 

γ) Γ ια τους αναπληρωτές των αντιπροσώπων της δι¬ 
καστικής αρχής, σε περίπτωση χρησιμοποίησής τους: 

αα) Από τους Εισαγγελείς Πρωτοδικών, για την από¬ 
σταση από την έδρα του αντιπροσώπου μέχρι την έδρα 
του εφόρου και αντίστροφα και 
ββ) Από τους Εφόρους, για την απόσταση από την 
έδρα των Εφόρων μέχρι το εκλογικό τμήμα στο οποίο 
τοποθετήθηκαν. 

Στην περίπτωση αυτή αν δεν εκδοθεί από τους Εφό¬ 
ρους η σχετική απόφαση δύνανται οι Εισαγγελείς 
Πρωτοδικών να εκδώσουν συμπληρωματική απόφαση 
καθορισμού οδοιπορικών εξόδων και ημερήσιας απο¬ 
ζημίωσης. 

δ) Γ ια τους διερμηνείς της τουρκικής γλώσσας, από 
τον αρμόδιο Νομάρχη. 

Άρθρο 4 

1. Γ ια τα οδοιπορικά έξοδα καταβάλλονται: 

α) Προκειμένου για μετακίνηση με Ι.Χ. επιβατικό αυ¬ 
τοκίνητο, ποσό 0,12 ευρώ κατά χιλιόμετρο. 

β) Προκειμένου για μετακίνηση με σιδηρόδρομο και 
λεωφορείο, το αντίτιμο του εισιτηρίου μειωμένο με την 
έκπτωση που θα καθοριστεί. 

γ) Προκειμένου για Ε/Γ ακτοπλοϊκά πλοία όλης της 
χώρας, το αντίτιμο του εισιτηρίου επί του ισχύοντος 
ναυτολογίου επιβατών, μειωμένο με την έκπτωση που 
θα καθορισθεί. 

2. Σε περίπτωση που μέρος της διαδρομής ή και ολό¬ 
κληρη η διαδρομή δεν εξυπηρετείται με τα παραπάνω 
συγκοινωνιακά μέσα, μπορεί να χρησιμοποιηθεί οποι- 
οδήποτε μέσο και το ποσό που θα καθοριστεί από τις 
αρχές του άρθρου 3, δεν μπορεί να υπερβεί το ποσό 
του αντιτίμου εισιτηρίου ή ναύλου που συνήθως κατα¬ 
βάλλεται για το φθηνότερο χρησιμοποιούμενο μέσο 
της διαδρομής αυτής, σε συσχετισμό και με τις τοπικές 
κατά περίπτωση συνθήκες και ιδιαιτερότητες, τις οποί¬ 
ες λαμβάνουν υπόψη κατά τον καθορισμό του ποσού 
κάλυψης της διαδρομής αυτής οι κατά το άρθρο 3 παρ. 
2 αρμόδιες αρχές. 

Η χρησιμοποίηση αεροπλάνου δεν αποκλείεται όπου 
αυτό επιβάλλεται κατά την εκτίμηση των αρχών του 
άρθρου 3 και καταβάλλεται ποσό οδοιπορικών εξόδων 
ίσο με το αντίτιμο του εισιτηρίου του αεροπλάνου. 

Αρθρο 5 

1. Η αποζημίωση που προβλέπεται στο άρθρο 2 της 
απόφασης αυτής καταβάλλεται από τις Δημόσιες Οι¬ 
κονομικές Υπηρεσίες μετά την διενέργεια της ψηφοφο¬ 
ρίας, με την κατάθεση από τους δικαιούχους των εξής 
δικαιολογητικών: 

α) Προκειμένου για τους αντιπροσώπους της δικαστι¬ 
κής αρχής και τους εφόρους αυτών: 

αα) Του πρωτοτύπου εγγράφου του διορισμού τους, 
κρατώντας οι ίδιοι ακριβές φωτοαντίγραφο αυτού και 
αβ) πιστοποίησης της εφορευτικής επιτροπής για την 
εκτέλεση των καθηκόντων τους ή επικυρωμένου αντι¬ 
γράφου της απόδειξης παράδοσης του εκλογικού σάκου 
στο αρμόδιο Πρωτοδικείο. 

β) Προκειμένου για τους αναπληρωτές δικαστικών 
αντιπροσώπων: 

βα) Του πρωτοτύπου εγγράφου του διορισμού τους, 
κρατώντας οι ίδιοι ακριβές φωτοαντίγραφο αυτού και 

ββ) βεβαίωσης του οικείου εφόρου των δικαστικών 
αντιπροσώπων, στην οποία να αναφέρεται ο αριθμός 
των ημερών, κατά τις οποίες είχαν τεθεί στη διάθεση 
του εφόρου. 

γ) Προκειμένου για γραμματείς εφορευτικών επι¬ 
τροπών, βεβαίωση της εφορευτικής επιτροπής, ή του 
αντιπροσώπου της δικαστικής αρχής, με την οποία βε¬ 
βαιώνεται η πρόσληψή τους και η εκτέλεση των καθη¬ 
κόντων τους. 

Ειδικότερα η πληρωμή αυτών γίνεται από την αρμόδια 
ΔΟΥ φορολογίας εισοδήματος τους ή στην περίπτωση 
κατά την οποία δεν είναι υπόχρεοι φορολογικής δήλω¬ 
σης από τη ΔΟΥ κατοικίας τους. 

δ) Προκειμένου για διερμηνείς της τουρκικής γλώσσας, 
αντίγραφο της απόφασης του νομάρχη για το διορισμό 
τους και βεβαίωση της εφορευτικής επιτροπής ή του 
αντιπροσώπου της δικαστικής αρχής για την εκτέλεση 
των καθηκόντων τους. 

Στα παραπάνω δικαιολογητικά επισυνάπτεται και κα¬ 
τάσταση πληρωμής σε δύο αντίτυπα. 

2. Η αποζημίωση που προβλέπεται στο άρθρο 3 της 
απόφασης αυτής, καθώς και τα οδοιπορικά έξοδα που 
προβλέπονται στο άρθρο 4, προκαταβάλλονται από τη 
Δημόσια Οικονομική Υπηρεσία της έδρας της δικαστικής 
αρχής, που διατάσσει την πληρωμή ή από τη Δημόσια 
Οικονομική Υπηρεσία της έδρας ή της διαμονής του 
διοριζόμενου ως αντιπροσώπου της δικαστικής αρχής ή 
ως αναπληρωτή αυτού ή ως διερμηνέα, με την κατάθεση 
από τους δικαιούχους των εξής δικαιολογητικών: 

α) Του πρωτοτύπου εγγράφου του διορισμού τους, 
κρατώντας οι ίδιοι ακριβές φωτοαντίγραφο αυτού. 

β) Αντιγράφου της απόφασης που προβλέπεται στην 
παρ. 2 του άρθρου 3 

γ) Εξοφλητικής απόδειξης στην οποία πρέπει να ανα¬ 
γράφονται το ονοματεπώνυμο, η ιδιότητα και η κατοικία 
του δικαιούχου. 

Στην απόφαση της δικαστικής αρχής που διατάσσει 
την πληρωμή μνημονεύεται η Δημόσια Οικονομική Υπη¬ 
ρεσία που θα ενεργήσει την πληρωμή. 

Άρθρο 6 

Σε περίπτωση κατά την οποία το ποσό που καταβλή¬ 
θηκε για οδοιπορικά έξοδα ή για ημερήσια αποζημίωση 
ή και για τα δύο είναι μεγαλύτερο από το ποσό που 
απαιτείται με τα φθηνότερα μέσα συγκοινωνίας για τη 
διαδρομή που διανύθηκε ή για την εκτέλεση των καθη¬ 
κόντων τους, με απόφασή μας διατάσσεται η βεβαίωση 
του επί πλέον χρηματικού ποσού που καταβλήθηκε ως 
δημόσιου εσόδου, σε βάρος αυτού που έλαβε το επί 
πλέον ποσό. 

Άρθρο 7 

1. Οι έφοροι, οι αντιπρόσωποι της δικαστικής αρχής 
κ.λπ. που θα προεισπράξουν την αποζημίωση και τα 
οδοιπορικά έξοδα που προβλέπονται στα άρθρα 3 και 
4, πλην όμως δεν θα εκτελέσουν τα καθήκοντά τους 
λόγω ασθένειας τους ή για οποιοδήποτε άλλο νόμι¬ 
μο λόγο, υποχρεούνται, εκτός από τη σχετική δήλωση 
που θα κάνουν στον αρμόδιο έφορο ή Εισαγγελέα των 
Εφετών, να υποβάλουν στο Υπουργείο Εσωτερικών, Δη¬ 
μόσιας Διοίκησης και Αποκέντρωσης (Δ/νση Εκλογών), 


τα παρακάτω κατά περίπτωση δικαιολογητικά, για την 
απαλλαγή τους από την υποχρέωση επιστροφής του 
ποσού αυτού ως αχρεωστήτως εισπραχθέντος: 

α) Για την περίπτωση της μετάβασης και μη εκτέλε¬ 
σης των καθηκόντων τους στα εκλογικά τμήματα στα 
οποία διορίστηκαν: 

αα) τις αποδείξεις πληρωμής εισιτηρίων κ.λπ. μετά¬ 
βασης και επιστροφής στην έδρα τους και 

αβ) τριπλότυπο κατάθεσης του υπόλοιπου ποσού μετά 
την αφαίρεση του ποσού που αντιστοιχεί για αποζημί¬ 
ωση δύο (2) ημερών και του παραπάνω αντιτίμου των 
εισιτηρίων. 

β) Γ ια την περίπτωση μετάβασης στα εκλογικά τμήμα¬ 
τα που διορίστηκαν, πλην όμως λόγω ασθένειας τους 
δεν μπόρεσαν να εκτελέσουν τα καθήκοντά τους: 

βα) Γνωμάτευση του θεράποντος ιατρού για το είδος 
της ασθένειας και τις απαιτούμενες ημέρες θεραπεί¬ 
ας. 

ββ) Απόδειξη πληρωμής των εισιτηρίων μετάβασης 
από την έδρα τους στο εκλογικό τμήμα στο οποίο διορί¬ 
στηκαν και επιστροφής από αυτό στην έδρα τους και 

βγ) Τριπλότυπο κατάθεσης του ποσού που απομένει 
μετά την αφαίρεση των οδοιπορικών εξόδων και της 
αποζημίωσης του άρθρου 3 τόσων ημερών όσες οι ημέ¬ 
ρες της ασθένειας τους. 

2. Αντιπρόσωποι της δικαστικής αρχής κ.λπ. που θα 
προεισπράξουν την αποζημίωση και τα οδοιπορικά έξο¬ 
δα που προβλέπονται στα άρθρα 3 και 4 της απόφασης 
αυτής και δεν θα μεταβούν να εκτελέσουν τα καθήκο¬ 
ντά τους, υποχρεούνται να επιστρέφουν το ποσό που 
εισέπραξαν στην αρμόδια Δημόσια Οικονομική Υπηρεσία 
και να υποβάλουν στο Υπουργείο Εσωτερικών, Δημό¬ 
σιας Διοίκησης και Αποκέντρωσης (Δ/νση Εκλογών) το 
τριπλότυπο είσπραξης με αναφορά τους μέσα σε δέκα 
(10) ημέρες το αργότερο από την ημέρα διενέργειας 
των εκλογών. 

Επίσης όμοια αναφορά υποχρεούνται να υποβάλουν 
στον Εισαγγελέα που εξέδωσε τη δικαστική αποζημί¬ 
ωση στην οποία θα αναφέρεται και ο αύξων αριθμός 
αυτής. 

Μετά την πάροδο της παραπάνω προθεσμίας με από¬ 
φαση του Υπουργού Εσωτερικών, Δημόσιας Διοίκησης 
και Αποκέντρωσης θα καταλογίζεται σε βάρος τους το 
ποσό εντόκως. 

3. Οι έφοροι των δικαστικών αντιπροσώπων υποχρε- 
ούνται να γνωστοποιήσουν στο Υπουργείο Εσωτερικών, 
Δημόσιας Διοίκησης και Αποκέντρωσης την επομένη 
των εκλογών εγγράφως: 

α) Προκειμένου για τους δικαστικούς αντιπροσώπους, 
τακτικούς ή αναπληρωματικούς, που δεν μετέβησαν 
στα εκλογικά τμήματα, στα οποία διορίστηκαν, το ονο¬ 
ματεπώνυμο, την ιδιότητά τους και τη διεύθυνση της 
κατοικίας τους. 

β) Προκειμένου για τους αναπληρωματικούς δικαστι¬ 
κούς αντιπροσώπους που δεν χρησιμοποιήθηκαν, το 
ονοματεπώνυμο και την ιδιότητά τους, την ημέρα και 
ώρα που εμφανίστηκαν σ’ αυτούς και το λόγο της μη 
χρησιμοποίησής τους. 

Άρθρο 8 

Οι πληρωμές των διοριζομένων εφόρων, των αντιπρο¬ 
σώπων της δικαστικής αρχής, των γραμματέων εφορευ¬ 
τικών επιτροπών κ.λπ., θα γίνουν με τη διαδικασία των 

εντολών πληρωμής και σύμφωνα με τις οδηγίες του 
Υπουργείου Οικονομίας και Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 30 Αυγούστου 2007 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΣΠΥΡΙΔΩΝ I. ΦΛΟΓΑΪΤΗΣ Π. ΔΟΥΚΑΣ 

-♦- 

Αριθμ. οικ./5285/Α32 (6) 

Οριοθέτηση περιοχών για την αποκατάσταση των ζημι¬ 
ών σε κτίρια από τις πυρκαγιές του Αυγούστου 2007 
σε περιοχές των Νομών Ηλείας, Μεσσηνίας, Λακω¬ 
νίας, Αρκαδίας, Κορινθίας, Εύβοιας, Αττικής, και Αι¬ 
τωλοακαρνανίας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.1978 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ των 
σεισμών 1978 εις περιοχή Βορείου Ελλάδος κλ.π. και 
ρυθμίσεως ετέρων συναφών θεμάτων» που κυρώθηκε, 
τροποποιήθηκε και συμπληρώθηκε με το ν. 867/1979 
(Φ.Ε.Κ. 24/Α/7.2.1979). 

2. Τις διατάξεις του ν. 1190/1981 (Φ.Ε.Κ. 203/Α/30.7.1981) 
ο οποίος κύρωσε την από 26.3.1981 Πράξη Νομοθετικού 
Περιεχομένου του Προέδρου της Δημοκρατίας, «περί 
αποκαταστάσεως ζημιών εκ των σεισμών 1981 και ρυθ¬ 
μίσεως ετέρων συναφών θεμάτων» όπως αυτός τρο¬ 
ποποιήθηκε και συμπληρώθηκε με το άρθρο 1, παρ. 42 
και 43 του ν. 2412/1996 «Μεταφορά αρμοδιοτήτων από 
το Υπουργικό Συμβούλιο σε άλλα Κυβερνητικά όργανα 
και άλλες διατάξεις» (Φ.Ε.Κ. 123/Α/17.6.1996). 

3. Τις διατάξεις του άρθρου 3, παρ. 3, τελευταίο εδά¬ 
φιο του ν. 1266/1982 (Φ.Ε.Κ. 81/Α) «Περί οργάνων ασκήσε- 
ως της νομισματικής, πιστωτικής και συναλλαγματικής 
πολιτικής και άλλες διατάξεις» όπως συμπληρώθηκε 
με το άρθρο 25, παρ. 6 του ν. 1418/1984 «Περί Δημοσίων 
Έργων και ρυθμίσεις συναφών θεμάτων» (Φ.Ε.Κ. 23/Α). 

4. Τις διατάξεις του ν. 128/1975 «περί τροποποιήσεως 
και συμπληρώσεως διατάξεων τινών αναφερομένων εις 
την λειτουργία του χρηματοδοτικού συστήματος». 

5. Τις διατάξεις του άρθρου 10 του ν. 2576/1998 (Φ.Ε.Κ. 
25/Α/9.2.1998 ) «Βελτίωση των διαδικασιών για την ανά¬ 
θεση της κατασκευής των δημοσίων έργων και άλλες 
διατάξεις». 

6. Το π.δ. 69/1988 «Οργανισμός Γενικής Γραμματείας 
Δημοσίων Έργων». 

7. Την υπ’ αριθμ. Δ16α/04/773/29.11.1990 κοινή απόφαση 
του Υπουργού Προεδρίας και του Αναπληρωτή Υπουργού 
ΠΕ.ΧΩ.Δ.Ε. «περί εξαιρέσεως διοικητικών πράξεων και 
εγγράφων από τον κανόνα των τριών υπογραφών». 

8. Την υπ’ αριθμ. 50148/542/24.6.1992 κοινή απόφαση των 
Υπουργών Εθν. Οικονομίας, Οικονομικών και Βιομηχανί¬ 
ας, Ενέργειας και Τεχνολογίας και Εμπορίου «Περιστολή 
δαπανών Δημοσίου Τομέα» (Φ.Ε.Κ. 420/Β/1.7.1992). 


9. Τις διατάξεις του άρθρου 22 του ν. 2362/1995 «Περί 
Δημοσίου Λογιστικού ελέγχου των δαπανών του Κρά¬ 
τους και άλλες διατάξεις» (Φ.Ε.Κ. 247/Α/27.11.1995). 

ΙΟ.Τις διατάξεις του άρθρου 27 του ν. 2081/1992 (Φ.Ε.Κ. 
154/Α) και το γεγονός ότι από τις διατάξεις της πα¬ 
ρούσας απόφασης προκαλείται δαπάνη σε βάρος του 
Κρατικού Προϋπολογισμού και η δαπάνη βαρύνει το 
Πρόγραμμα Δημοσίων Επενδύσεων της ΣΑΕ 069. 

Η προκαλούμενη δαπάνη από την επιδότηση του επιτο¬ 
κίου βαρύνει το λογαριασμό του ν. 128/1975. Ο λογαρια¬ 
σμός αυτός επιδοτείται από τον Κρατικό Προϋπολογισμό 
μόνο σε περίπτωση ελλειμματικότητάς του. Τ ο ύψος της 
δαπάνης αυτής θα είναι της τάξης των € 29.073.333. 

11. Το π.δ. 121/2004 (Φ.Ε.Κ. 84/Α/10.3.2004), για τον διο¬ 
ρισμό των Υπουργών και Υφυπουργών. 

12. Την υπ’ αριθμ. ΔΙΔΚ/Φ.1/2/6139 (Φ.Ε.Κ. 527/Β/24.3.2004) 
απόφαση του Πρωθυπουργού και του Υπουργού Εσωτε¬ 
ρικών, Δημόσιας Διοίκησης και Αποκέντρωσης, για την 
ανάθεση αρμοδιοτήτων στον Υφυπουργό Εσωτερικών, 
Δημόσιας Διοίκησης και Αποκέντρωσης, Αθανάσιο Νάκο, 
όπως τροποποιήθηκε και ισχύει. 

13. Την υπ’ αριθμ. οικ. 1736/Α321/23.3.2007 (Φ.Ε.Κ. 503/ 
Β/10.4.2007) απόφαση Υπουργού ΠΕ.ΧΩ.Δ.Ε. «Προθεσμίες 
και διαδικασία χορήγησης στεγαστικής συνδρομής για 
επισκευή, ανακατασκευή και αυτοστέγαση κτισμάτων 
που επλήγησαν από πυρκαγιά». 

14. Τις έκτακτες στεγαστικές και λοιπές ανάγκες σε 
κτίρια, που έχουν δημιουργηθεί στους κατοίκους των 
περιοχών των Νομών Ηλείας, Μεσσηνίας, Λακωνίας, Αρ¬ 
καδίας, Κορινθίας, Εύβοιας, Αττικής, και Αιτωλοακαρνα¬ 
νίας που επλήγησαν από τις πυρκαγιές του Αυγούστου 
2007, αποφασίζουμε: 

I. ΟΡΙΟΘΕΤΗΣΗ ΠΛΗΓΕΙΣΑΣ ΠΕΡΙΟΧΗΣ 

• Την επέκταση κατ’ ανάλογο εφαρμογή των διατά¬ 
ξεων της από 28.7.1978 Πράξεως Νομοθετικού Περιεχο¬ 
μένου «Περί αποκαταστάσεως ζημιών εκ σεισμών 1978 
εις περιοχή Βορ. Ελλάδος κ.λπ.», όπως αυτή κυρώθη¬ 
κε, τροποποιήθηκε και συμπληρώθηκε με τους νόμους 
867/1979 (Φ.Ε.Κ. 24/Α), 1048/1980 (Φ.Ε.Κ. 101/Α), 1133/1981 
(Φ.Ε.Κ. 54/Α) και 1190/1981 (Φ.Ε.Κ. 203/Α) όπως ορίζεται 
στο άρθρο 10 του ν. 2576/1998 καθώς και των σχετικών 
κανονιστικών πράξεων όπως ισχύουν σήμερα για την 
αποκατάσταση των ζημιών των κτιρίων γενικά, τις οποί¬ 
ες προκάλεσαν οι πυρκαγιές του Αυγούστου 2007 στα 
διοικητικά όρια των παρακάτω περιοχών: 

• Νομού Ηλείας 

Δ.Δ. Αγ. Γεωργίου, Αμπελώνα, Βαρβάσαινα, Ελαιώνα, 
Κολιρίου, Λασταιϊκων, Παλαιοβαρβάσαινας, Σαλμώνης, 
Σκαφιδιάς και Δ.Δ. Πύργου του Δήμου Πύργου 

Δ.Δ. Αμαλιάδος, Γερακίου, Περιστεριού, Δαφνιωτίσ- 
σης, Κεραμιδιάς, Κρυονέρου, Σαβαλίων και Δάφνης του 
Δήμου Αμαλιάδος 

Δ.Δ. Αετορράχης και Ξενιών του Δήμου Βουπρασίας 

Δ.Δ. Αντρωνίου του Δήμου Λασιώνος 

Δ.Δ. Λυγιάς και Καλυβιών Μυρτουντίων του Δήμου 
Βαρθολομιού 

Δ.Δ. Μπορσίου του Δήμου Λεχαινών 

και των Δήμων Ωλένης, Πηνείας, Φολόης, Σκυλλούντος, 
Ζαχάρως, Φιγαλείας, Αλιφείρας, Ανδρίτσαινας, Αρχαίας 
Ολυμπίας και Ιαρδάνου. 

• Νομού Μεσσηνίας 

Δ.Δ. Αλαγονίας, Αρτεμίσιας, Βέργας, Ελαιοχωρίου, Κα¬ 
λαμάτας, Καρβελιού, Νεδούσης, Πηγών και Λαδά του 
Δήμου Καλαμάτας 

Δ.Δ. Βρομόβρυσης του Δήμου Αρφαρών 
Δ.Δ. Αλτομιρών, Κέντρου, Πηγαδίων και Σταυροπηγίου 
του Δήμου Αβίας 

Δ.Δ. Πολιανής του Δήμου Θούριας 
Δ.Δ. Διαβολιτσίου, Δεσύλλα, Ηλέκτρας, Καρνασίου, 
Μάλτας, Παραπουγκίου και Κωνσταντίνων του Δήμου 
Ανδανίας 

Δ.Δ. Ζευγολατείου, Καλλιρόης, Μελιγαλά και Σκάλας 
του Δήμου Μελιγαλά 

Δ.Δ. Βασιλικού, Κόκλα, Μάλθης και Δωρίου του Δήμου 
Δωρίου 

Δ.Δ. Μεταξάδας, Χώρας, Παλαιού Λουτρού και Φλεσι- 
άδος του Δήμου Νέστορος 
Δ.Δ. Χριστιανουπόλεως, Φιλιατρών και Πλάτης του 
Δήμου Φιλιατρών 

Δ.Δ. Βασιλιτσίου και Χρυσοκελλαριάς του Δήμου Κο¬ 
ρώνης 

Δ.Δ. Βλάση, Κουρτακίου, Μηλιωτίου του Δήμου Βου- 
βράδων 

Δ.Δ. Πολυθέας και Μοναστηριού του Δήμου Αετού 

Δ.Δ. Αγ. Νίκωνος του Δήμου Λεύκτρου 

Δ.Δ. Βαλύρας του Δήμου Ιθώμης 

Δ.Δ. Αβραμίου του Δήμου Μεσσήνης 

Δ.Δ. Αυλώνος του Δήμου Αυλώνα 

και των Δήμων Οιχαλίας και Παπαφλέσσα. 

• Νομού Λακωνίας 

Δ.Δ. Γερακίου και Καλλιθέας του Δήμου Γερόνθρων 
Δ.Δ. Κροκεών και Δαφνιού του Δήμου Κροκεών 
και των Δήμων Θεραπνών, Σκάλας, Αν. Μάνης και Οι- 
τύλου. 

• Νομού Αρκαδίας 

Δ.Δ. Ασέας, Αραχαμιτών, Κεραστάρη, Αθηναίου, Πα- 
λαιοχούνης, Πάπαρη του Δήμου Βαλτετσίου, 

Δ.Δ. Μαραθούσσης, Μαλλωτών, Μακρυσίου, Ραψομ- 
μάτη, Περιβολίων, Γέφυρας, Παραδείσιων, Τριποτάμου, 
Χρόνων, Χιράδων, Σουλίου, Ίσαρη, Σούλου, Ισώματος 
Καρυών, Μεγαλοπόλεως, Ανθοχωρίου και Νεοχωρίου 
Λυκοσούρας του Δήμου Μεγαλοπόλεως, 


Δ.Δ. Κακουραίικων και Κοκκορά του Δήμου Ηραίας, 
Δ.Δ. Κυπαρισσιών, Κατσίμπαλη και Ζώνης του Δήμου 
Γ όρτυνος, 

Δ.Δ. Μανθυρέας, Μαυρίκιου και Κανδάλου του Δήμου 
Τ εγέας 

και του Δήμου Φαλαισίας. 

• Νομού Κορινθίας 

Δ.Δ. Ζευγολατείου, Σουληναρίου, Χαλκείου του Δήμου 
Βόχας 

Δ.Δ. Νεμέας και Αρχαίων Κλεωνών του Δήμου Νε¬ 
μέας 

Δ.Δ. Σοφικού του Δήμου Σολυγείας 
Δ.Δ. Δερβενιού του Δήμου Ευρωστίνης 
Δ.Δ. Αρχαίας Φενεού του Δήμου Φενεού 
Δ.Δ. Μικρού Βάλτου του Δήμου Σικυωνίων. 

• Νομού Εύβοιας 

Δ.Δ. Θεολόγου, Μίστρου και Πούρνου του Δήμου Διρ- 
φύων 

Δ.Δ. Μαρμαρίου και Στουππαίων του Δήμου Μαρμα- 
ρίου 

Δ.Δ. Ωρολογίου και Αγ. Γεωργίου του Δήμου Αυλώνος 
Περιοχή Γέροντα του Δήμου Ερέτριας 
και των Δήμων Στυραίων, Αμαρυνθίων, Κονιστρών και 
Ταμιναίων. 

• Νομού Αττικής 

Των Δήμων Καλυβιών Θορικού και Κερατέας 
Τις οδούς Παπανικολή και Αδελφών Διδασκάλου του 
Δήμου Παπάγου. 

• Νομού Αιτωλοακαρνανίας 

Δ.Δ. Βλιζιανών, Μαχαιρά, Σκουρτούς και Μπαμπίνης 
του Δήμου Αστακού, 

Δ.Δ. Αετού του Δήμου Μεδεώνος και Δήμου Φυτει¬ 
ών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 2007 

ΟΙ ΥΠΟΥΡΓΟΙ 

